section_heading: Djetinjstvo i školovanje
paragraph_text: Craig je rođen u gradiću Peoriji, u američkoj saveznoj državi Illinois, kao drugo od troje djece Malloryja i Doris Craig.<ref><ref> Dok je pohađao srednju školu (1963. – 1967.),<ref> Craig se natjecao u školskim debatama te je pobijedio u državnom natjecanju iz govorništva.<ref> Iako je odrastao u nereligioznoj obitelji, u rujnu 1965. godine postao je kršćanin evangelist, da bi nakon završetka srednješkolskog školovanja upisao protestantski Wheaton College, gdje je studirao govorništvo i komunikologiju. Craig stječe status prvostupnika 1971. godine, a godinu kasnije vjenčao se sa svojom suprugom Jan koju je upoznao u studentskoj kršćanskoj organizaciji Campus Crusade for Christ. William i Jan imaju dvoje odrasle djece i žive u predgrađu Atlante i američkoj saveznoj državi Georgiji. Godine 2014. njegovo bivše sveučilište Wheaton proglasilo ga je alumnom godine.